Igrica koju smo osmislili biće na principu kviza. Tematika igrice biće vezana za filmsku umjetnost, s obzirom na temu Kino koju obrađujemo u okviru projekta. Igrica se sastoji od tri igre, pri čemu korisnik ima mogućnost da izabere igru koju želi. Također postoje i dva nivoa težine, lahki i teški nivo.

Prva igra

Korisniku će biti prikazana slika koja predstavlja scenu iz nekog filma. Korisnik treba da odgonetne o kojem filmu je riječ. Na lahkom nivou korisniku će biti ponuđena i slova od kojih će sastaviti naziv filma, kao i dužina riječi odnosno broj slova. Na teškom nivou korisnik neće imati ponuđena slova, nego samo dužinu imena filma.

Druga igra

Korisniku će biti ponuđena imena 10 glumaca/glumica u jednoj koloni, a nazivi 10 filmova u drugoj koloni. Zadatak je da se ispravno povežu glumci sa filmom u kojem glume. Na lahkom nivou biće ponuđeni poznatiji glumci i njihovi filmovi. Na teškom nivou korisnku će biti ponuđeni ne tako poznati filmovi.

Treća igra

Korisniku će biti postavljeno 10 pitanja vezanih za film. Na lahkom nivou biće ponuđena 2 moguća odgovora, a na teškom nivou 4 moguća odgovora. Izabirom jednog odgovora prelazi se na sljedeće pitanje.